ટોક્યોમાં યોજાયેલા “મેક ઈન ઇન્ડિયાઃ આફ્રિકામાં ભારત-જાપાનની ડિજિટલ ભાગદારી અને ડિજિટલ ભાગીદારી” સેમિનારમાં પ્રધાનમંત્રીના સંબોધનનો મૂળપાઠ

જાપાન અને ભારતમાંથી મોટી સંખ્યામાંથી અહિં ઉપસ્થિત રહેલા ઉદ્યોગપતિઓ, સીઈઓ, કેડાઈનડરન, જેટ્રો, નિક્કી, સીઆઈઆઈ અને નાસકોમના વરિષ્ઠ પદાધિકારીઓ. જાપાન આવીને અહિંના વેપારી સમુદાય સાથે વાત કરતાં મને હંમેશા ખૂબ જ ખુશી થાય છે. મને આજે પણ યાદ છે કે લગભગ 10 વર્ષથી અહિં મારી ઉદ્યોગપતિઓ સાથે વિસ્તારથી વાતચીત થતી રહી છે. હું તમારા વિઝનને સમજ્યો છું, અનેક નવી-નવી વાતો તમારી પાસેથી હું શિખ્યો હતો. વિતેલા દસકામાં ભારત તરફની તમારી આત્મીયતા પણ સમયની સાથે-સાથે નિરંતર વધતી જાય છે. ભારત સરકારનો દરેક સ્તરે એવો પ્રયાસ રહ્યો છે કે દેશમાં વ્યાપારના વાતાવરણને એવી રીતે બદલવામાં આવે કે ત્યાં તમને વ્યાપાર-વાણિજ્યની સરળતા અને જીવન જીવવાની સરળતાનો દરેક પગલે અનુભવ થતો રહે. સાથીઓ, થોડાં વર્ષો પહેલાં મેં ભારતમાં મિની જાપાન બનાવવાની વાત કરી હતી. મારા માટે એ ખૂબ જ આનંદની બાબત હતી કે આજે તમે તેનાથી પણ મોટા વ્યાપક સ્તર પર ભારતમાં કામ કરી રહ્યા છો. ઘણાં દસકાઓથી લગભગ 1150 કંપનીઓ ભારતમાં હતી, અને પછી વર્ષ 2014માં માંડીને વર્ષ 2017ની વચ્ચે જાપાનની 200થી વધુ નવી કંપનીઓએ ભારતમાં કામ કરવાનું શરૂ કરી દીધુ છે. આ સંખ્યા રોજ-રોજ વધી રહી છે અને તેના માટે તમે અભિનંદનને પાત્ર છો. આજે જાપાનની કંપનીઓ ભારતમાં કારના ઉત્પાદનથી માંડીને સંદેશા-વ્યવહાર, માળખાગત સુવિધાના નિર્માણથી માંડીને સેવા સુધીના કાર્યોમાં હાથ મિલાવીને આગળ વધી રહી છે. ભારત અને જાપાનની આ સુખદ સફર હજુ પણ વધુ આનંદદાયક અને પરિણામલક્ષી બની રહે તેના માટે હું મારા તરફથી આપ સૌને ખૂબ-ખૂબ શુભકામનાઓ પાઠવું છું. સાથીઓ, ભારત અને જાપાનના સહ-અસ્તિત્વની ભાવના, વિશ્વાસ અને આપણા સહિયારા વારસા પર આધારિત છે. આપણી આત્મીયતા પર આધારિત છે. બંને દેશોની વચ્ચે ઘનિષ્ઠ સંબંધોના પાયામાં આ ભાવનાના સંસ્કાર પડેલા છે. એ કારણ છે કે વર્ષ 2014માં પ્રધાનમંત્રી તરીકે મારા અહિંના પ્રથમ પ્રવાસ દરમિયાન આપણે બંને દેશોએ નક્કી કર્યું હતું કે આપણે આપણાં સંબંધોને એક નવી ઉંચાઈ પર લઈ જઈશું, તેને અપગ્રેડ કરીને ખાસ વ્યૂહાત્મક અને વૈશ્વિક ભાગીદારીના સ્તર ઉપર લઈ જઈશું. ત્યાર પછી જાપાનના માનનીય પ્રધાનમંત્રી આબે અને એન્ડ વૈશ્વિક ભાગદારીના સ્તર પર લઈ જઈશું. તે પછી જાપાનના માનનીય પ્રધાનમંત્રી આબે અને મારી વચ્ચે નિરંતર હળવા-મળવાનું ચાલુ રહ્યું છે. પ્રધાનમંત્રી શ્રીમાન આબે અને અમે સાથે મળીને બંને દેશો વચ્ચે વેપારી કામગીરીમાં આવનારી તમામ મુશ્કેલીઓ દૂર કરી દીધી છે. સાથીઓ, જાપાન સરકારે વિતેલા કેટલાક વર્ષો દરમિયાન અમારા ઘણાં મહત્વાકાંક્ષી માળખાગત સુવિધાઓના પ્રોજેક્ટમાં મદદ કરી છે. અમારો વેસ્ટર્ન ડેડિકેટેડ ફ્રેઈટ કોરિડોર હવે પૂરો થવા આવ્યો છે. એક વર્ષ પછી તે સંપૂર્ણપણે કાર્યરત થવાની સ્થિતિમાં પહોંચી જશે. તેની સાથે અમારો દિલ્હી- મુંબઈ ઈન્ડસ્ટ્રિયલ કોરિડોર પ્રોજેક્ટ જોડાયેલો છે. તે પણ જાપાન સરકાર અને જાપાનની કંપનીઓના સહયોગાં ખૂબ સારી રીતે આગળ વધી રહ્યો છે. માનનીય આબેજીની છેલ્લી ભારત યાત્રા દરમિયાન અમે હાઈસ્પીડ રેલવે પ્રોજેકટ પર સાથે મળીને કામ કરવાનો નિર્ણય કર્યો હતો. ભારતનો પ્રથમ પ્રોજેક્ટ મુંબઈ-અમદાવાદ વચ્ચે શરૂ થયો છે અને તે અંગે પણ ખૂબ ઝડપી ગતિએ કામ ચાલી રહ્યું છે સાથીઓ, ભારતમાં મારી સરકાર બન્યાને લગભગ સાડા ચાર વર્ષ પૂરા થયા. આ સમય દરમિયાન વેપાર સાથે જોડાયેલા જે કામોને મેં મારી અગ્રતા યાદીમાં મૂક્યા હતા અને તેમા પણ સૌથી મોખરે જે વિષય છે એ છે વેપાર-વાણિજ્યની સરળતા. તેનું જે પરિણામ આવ્યું એ હવે દુનિયાની સામે છે. વર્ષ 2014માં મેં જ્યારે સરકારનું નેતૃત્વ સંભાળ્યું હતું તે સમયે વિશ્વ બેંકના વેપાર-વાણિજ્યની સરળતાના ક્રમાંકમાં ભારતનું સ્થાન 142મું રહ્યું હતું. હવે અમે 100માં ક્રમાંક પર આવી ગયા છીએ અને હજુ પણ આ ક્રમમાં સુધારો કરવા માટે ખૂબ જ વ્યાપક સ્તર પર કામ કરી રહ્યા છીએ. સંઘીય સરકારના સ્તર પર, સ્થાનિક સરકારના સ્તર પર પણ અમે એક પછી એક કદમ ઉઠાવી આગળ વધી રહ્યા છીએ. આગામી વર્ષોમાં અમને આનાથી પણ વધુ સારા પરિણામો મળશે. આટલા બધા સુધારા, ઝડપી અને નિર્ણાયક સ્વરૂપે લેવામાં આવેલા નિર્ણયોથી અને બિન જરૂરી નિયમોમાં પરિવર્તન લાવવાથી શક્ય બની શક્યું છે. હું અહિં આપને એક ખૂબ જ મહત્વની વાત અંગે જાણ કરવા માગું છું. ભારત સરકારે વેપાર-વાણિરજ્યની સરળતાને વધુ આગળ વધારવા માટે પોતાના 36 રાજ્યો અને કેન્દ્ર શાસિત પ્રદેશોનું રેન્કિંગ કરવાનું કામ પણ શરૂ કરી દીધું છે. જેની એક મોટી અસર એ થઈ છે કે હવે રાજ્યોમાં પણ મૂડી રોકાણ બાબતે તંદુરસ્ત સ્પર્ધા શરૂ થઈ ગઈ છે અને તેના ખૂબ જ સુખદ પરિણામો જોવા મળી રહ્યા છે. સાથીઓ, મૂડી રોકાણ અમારા દેશની જરૂરિયાત છે. વેપાર-વાણિજ્યમાં સરળતાના ક્ષેત્રે અમે એટલા માટે જ નિષ્ઠાપૂર્વક કદમ ઉઠાવી રહ્યા છીએ. મૂડી રોકાણ થશે તો જ બેરોજગારો માટે રોજગારીની નવી તકો પેદા થશે. દેશની માળખાગત સુવિધાઓમાં સુધારો થશે, ખેતી, ખનિજ, સમુદ્રી સંપત્તિ અને અન્ય તમામ કુદરતી સ્રોતોમાં મૂલ્યવૃદ્ધિ થશે. અમારા નાગરિકોને જીવન જીવવામાં સરળતા માટે અમારો પ્રયાસ એ વેપાર-વાણિજ્યની સરળતાનું જ વિસ્તરણ છે. એટલા માટે જ એક મોટું અભિયાન ચલાવીને અમે લોકો વેપાર-વાણિજ્યની સરળતાના ક્ષેત્રમાં કામ કરી રહ્યા છીએ. આ મહાપ્રયાસને કારણે અમને અન્ય સિદ્ધિઓ પણ પ્રાપ્ત થઈ છેઃ વર્લ્ડ ઈન્ટેલેક્ચ્યુઅલ પ્રોપર્ટી ઓર્ગેનાઈઝેશન (